Belasco Theatre

Belasco Theatre er et Broadway-teater som ligger på 111 West 44th Street på Manhattan i New York. Teateret ble bygget til impresarioen David Belasco og er designet av arkitekten George Keister. Det åpnet i 1907 og hadde opprinnelig navnet Stuyvesant Theatre, før det fikk sitt nåværende navn i 1910. Teaterets oppsetninger inkluderer The Rocky Horror Show, Golden Boy, Hamlet, Den gale fra Chaillot, Et dukkehjem, Don't Drink the Water, Hedwig and the Angry Inch, American Buffalo, Bygmester Solness, A Raisin in the Sun, Dead End, Julius Cæsar, Follies og End of the Rainbow. Historie Belasco Theatre ble bygget av Meyer R. Bimberg til impresarioen David Belasco. Bimberg hadde tjent seg rik ved å selge jakkemerker med politiske motiv. Teateret ble designet av arkitekten George Keister og kostet rundt 750 000 dollar å bygge. Interiøret bestod av Tiffany-belysning og takpaneler, forseggjort treverk og vidstrakte veggmalerier av den amerikanske kunstneren Everett Shinn. Belasco benyttet en tiroms dupleks takleilighet som bolig og kontor. Belasco hadde allerede et teater oppkalt etter seg (det nåværende New Victory Theater), så det nye teateret fikk navnet Stuyvesant Theatre. Det åpnet 16. oktober 1907 med musikalen A Grand Army Man, produsert av Belasco og med blant andre David Warfield og Antoinette Perry i hovedrollene. Da det opprinnelige Belasco Theatre endret navn til Republic Theatre i 1910, ble Stuyvesant Theatre oppkalt etter Belasco i stedet. Etter Belascos død i 1931, ble teateret først utleid til skuespillerinnen Katharine Cornell og deretter til dramatikeren Elmer Rice. Teaterkollektivet Group Theatre satte også opp flere teaterstykker på Belasco Theatre på 1930-tallet. Senere fikk skuespilleren Marlon Brando sitt gjennombrudd i en oppsetning av Maxwell Andersons Truckline Cafe, som hadde premiere 27. februar 1946. Han spilte en liten, men sentral rolle som Sage MacRae. Teaterstykket ble en flopp, men Brandos prestasjoner ble hyllet i pressen. The Shubert Organization kjøpte Belasco Theatre i 1948. Det ble utleid til NBC, som brukte det som radioteater fra 1949 til 1953, før det igjen ble et vanlig teater. Fra 2009 til 2010 ble Belasco Theatre pusset opp for 14,5 millioner dollar, der målet var å renovere og restaurere det til den tilstanden det var i da Belasco var i live. Utvalgte oppsetninger 1908: The Warrens of Virginia 1910: Just a Wife 1916: Seven Chances 1927: Hit the Deck 1935: Awake and Sing!; Dead End; Waiting for Lefty 1937: Golden Boy 1938: Rocket to the Moon 1941: Clash by Night 1945: Kiss Them for Me 1946: Truckline Cafe 1948: Den gale fra Chaillot 1955: Will Success Spoil Rock Hunter? 1956: Fanny 1959: A Raisin in the Sun 1964: Smeltedigelen 1966: The Subject Was Roses; Søster George 1968: Don't Drink the Water 1971: Oh! Calcutta! 1975: The Rocky Horror Show 1977: American Buffalo 1979: The Goodbye People 1980: Your Arms Too Short to Box with God 1981: Ain't Misbehavin' 1986: Som dere vil ha det/Macbeth/Romeo og Julie 1992: Bygmester Solness 1995: Hamlet 1997: Et dukkehjem 2000: James Joyce's The Dead 2001: Follies 2002: Frankie og Johnny 2003: Enchanted April 2004: Dracula, the Musical 2005: Julius Cæsar 2007: Journey's End 2008: Passing Strange 2009: Joe Turner's Come and Gone 2010: Women on the Verge of a Nervous Breakdown 2012: End of the Rainbow 2013: Helligtrekongersaften/Richard III 2014: Hedwig and the Angry Inch 2016: Blackbird Referanser Litteratur Banham, Martin (1995). The Cambridge Guide to Theatre (på engelsk). Cambridge University Press. ISBN 978-0521434379. Bloom, Ken (2013). Routledge Guide to Broadway (på engelsk). Routledge. ISBN 978-1135871178. Manso, Peter (1994). Brando: The Biography (på engelsk). Hyperion. ISBN 978-0786860630. Eksterne lenker Offisielt nettsted (en) Belasco Theatre – kategori av bilder, video eller lyd på Commons (en) Belasco Theatre på Internet Broadway Database Belasco's Ghost på bloggen til Museum of the City of New York